கோவை மாவட்டம், மேட்டுப்பாளையத்தில் உள்ள பில்லூர் அணையின் நீர்பிடிப்பு பகுதிகளான மேற்குத் தொடர்ச்சி மலைக்காடுகளில் பெய்து வரும் மழை காரணமாக அணைக்கான நீர்வரத்து உயர்ந்தபடி உள்ளது. தற்போது அணையின் நீர்வரத்து வினாடிக்கு மூவாயிரம் கனஅடியாக இருப்பதால் அணையின் மொத்த கொள்ளளவான 100 அடியில், தற்போது அதன் நீர் மட்ட உயரம் 92 அடியாகஉயர்ந்துள்ளது. மழை தொடர்ந்து பில்லூர் அணைக்கான நீர்வரத்து இதே போல் நீடித்தால் ஓரிரு நாட்களில் ஆணை நிரம்பும் என எதிர்பார்கப்படுகிறது. இதற்கிடையே பில்லூர் அணையின் நீர்மின் நிலையத்தில் மின் உற்பத்தி பணிகள் நடைபெற்று வருகின்றன. பில்லூர் அணையில் இருந்து நூறு மெகாவாட் மின் உற்பத்தி செய்யும் வகையில் தற்போது வினாடிக்கு ஆறாயிரம் கனஅடி நீர் பவானியாற்றில் திறந்து விடப்பட்டு வருகிறது. இதன் காரணமாக ஆற்றின் வேகம் திடீரென அதிகரித்து வெள்ளப்பெருக்கு ஏற்பட்டுள்ளது.